Foran 2004/05-sesongen fikk Jones draktnummer 31, og den 1. desember 2004 fikk han sin første opptreden for A-laget til Manchester United. I denne kampen kom han inn som innbytter i det 79. spilleminutt da United slo Arsenal 1–0 hjemme i Ligacupen. Bare en drøy måned senere fulgte hans første kamp fra start for Manchester United. Det skjedde den 8. januar 2005 på Old Trafford i FA-cupen mot Conference National laget Exeter City i en kamp som endte 0–0. Det ble ikke flere enn disse 2 cupkampene for i 2004/05-sesongen, og han måtte derfor nøye seg med reservelagsfotball i resten av sesongen.